b'\n_START_ARTICLE_\nBorovnica (Cyanococcus)\n_START_SECTION_\nIzvor\n_START_PARAGRAPH_\nBorovnice se trenutno uvr\xc5\xa1\xc4\x8dajo v skupino Cyanococcus iz rodu Vaccinium. Kar nekaj drugih rastlin rodu Vaccinium ima prav tako modre jagode, ki jih v\xc4\x8dasih zamenjamo z borovnicami, predvsem Vaccinium myrtillus. _NEWLINE_\xc4\x8ceprav borovnice izvirajo iz Severne Amerike, jih danes vzgajajo tudi na ju\xc5\xbeni polobli, v Avstraliji, Novi Zelandiji in ju\xc5\xbenoameri\xc5\xa1kih dr\xc5\xbeavah , in so od tam dobavljene prek zra\xc4\x8dnih poti kot sve\xc5\xbe proizvod na trge po vsem svetu.\n_START_SECTION_\nIdentifikacija\n_START_PARAGRAPH_\nDivje borovnice (Cyanococcus iz rodu Vaccinium) so naravno prisotne samo v vzhodni in severnocentralni Severni Ameriki. Ostale vrste iz rodu Vaccinium, domorodne na drugih delih sveta, vklju\xc4\x8dno z zahodno Severno Ameriko, Evropo in Azijo, vklju\xc4\x8dujejo divje grmi\xc4\x8devje, ki proizvaja podobne, u\xc5\xbeitne jagode. To so \xc2\xbbhuckleberries\xc2\xab, brusnice, \xc2\xbbbilberries\xc2\xab\xc2\xa0in \xc2\xbbcowberries\xc2\xab. Te vrste so v\xc4\x8dasih imenovane kar preprosto borovnice in se prodajajo kot borovni\xc4\x8deva marmelada ali drugi izdelki._NEWLINE_Imena za grmi\xc4\x8devja z modrimi jagodami se v nekaterih jezikih pogosto glasijo kar "borovnice", na primer \xc5\xa1kotske \xc2\xbbBlaeberry\xc2\xab\xc2\xa0in norve\xc5\xa1ke \xc2\xbbBl\xc3\xa5b\xc3\xa6r\xc2\xab, \xc4\x8deprav jagode lahko spadajo pod druge vrste. Na primer, Bl\xc3\xa5b\xc3\xa6r in francoska beseda myrtilles se po navadi nana\xc5\xa1ajo na evropske avtohtone borovnice, medtem ko se bleuets nana\xc5\xa1a na severnoameri\xc5\xa1ke borovnice._NEWLINE_Poleg lokacije izvora se borovnice lahko lo\xc4\x8dijo od \xc2\xbbbilberries\xc2\xab, \xc4\x8de jih razre\xc5\xbeemo na pol. Prerezane borovnice imajo belo ali zelenkasto meso, medtem ko je meso \xc2\xbbbilberries\xc2\xab\xc2\xa0in \xc2\xbbhuckleberries\xc2\xab\xc2\xa0obarvano vijoli\xc4\x8dno.\n_START_SECTION_\nPridelava\n_START_PARAGRAPH_\nBorovnice lahko vzgajamo ali pa jih obiramo na poldivjih ali divjih grmih. V Severni Ameriki je najpogostej\xc5\xa1a gojena vrsta V. corymbosum, severna \xc2\xbbhighbush\xc2\xab\xc2\xa0borovnica. Hibridi te vrste borovnice z drugimi vrstami Vaccinium so se prilagodile podnebju juga ZDA in so znane pod imeno ju\xc5\xbene \xc2\xbbhighbush\xc2\xab\xc2\xa0borovnice. _NEWLINE_Tako imenovane divje (\xc2\xbblowbush\xc2\xab) borovnice, ki so manj\xc5\xa1e od gojenih borovnic, so cenjene zaradi svoje intenzivne barve. Divjo vrsto borovnic, V. angustifolium, najdemo med provincami ob Atlantiku proti zahodu do province Quebec ju\xc5\xbeno do Michigana in Zahodne Virginije. Na nekaterih od teh podro\xc4\x8dij je ta vrsta borovnic glavna rastlinska vrsta in pokriva prakti\xc4\x8dno celotno povr\xc5\xa1ino ozemlja. Mnoge indijanske skupnosti v Ontariu sodelujejo pri nabiranju divjih borovnic. Divje vrste borovnic so dokaj odporne na po\xc5\xbeare in proizvodnja borovnic se pogosto zelo pove\xc4\x8da po gozdnem po\xc5\xbearu, saj se rastline po po\xc5\xbearu zelo hitro regenerirajo, koristi pa jim tudi odstranitev ostale vegetacije. To se se spretno uporablja pri proizvodnji borovnic, saj grmovja niso ne posajena, ne genetsko manipulirana, so le po\xc5\xbegana ve\xc4\x8d kot enkrat na dve leti. Na ta na\xc4\x8din se tudi znebijo raznih \xc5\xa1kodljivcev._NEWLINE_\xc2\xbbRabbiteye\xc2\xab\xc2\xa0borovnica (V. virgatum sin. V. ashei) je ju\xc5\xbena vrsta borovnic, ki se goji vse od Ju\xc5\xbene ter Severne Karoline do dr\xc5\xbeav ob Mehi\xc5\xa1kem zalivu. _NEWLINE_Druge pomembne vrste v Severni Ameriki so V. pallidum, \xc2\xbbHillside\xc2\xab\xc2\xa0ali \xc2\xbbDryland\xc2\xab\xc2\xa0borovnice. Te so avtohtone na vzhodu ZDA ter pogoste v Apala\xc4\x8dih in v Piemontu na jugovzhodu dr\xc5\xbeave. \xc2\xbbSparkleberry\xc2\xab, V. arboreum, je skupina prosto \xc5\xbeive\xc4\x8dih vrst na pe\xc5\xa1\xc4\x8denih tleh v jugovzhodni ZDA. Njeni plodovi so pomembni za prosto \xc5\xbeive\xc4\x8de \xc5\xbeivali in \xc4\x8debelarje.\n_START_SECTION_\nPridelovalna podro\xc4\x8dja\n_START_PARAGRAPH_\nVe\xc4\x8dina proizvodnje \xc2\xbbhighbush\xc2\xab\xc2\xa0borovnic je v Britanski Kolumbiji, Michiganu, New Jerseyu, Severni Karolini, Oregonu in Washingtonu. Proizvodnja ju\xc5\xbenih \xc2\xbbhighbush\xc2\xab\xc2\xa0borovnic zelo nara\xc5\xa1\xc4\x8da v ju\xc5\xbeni Kaliforniji. Te borovnice se sedaj gojijo tudi v sredozemskih regijah Evrope, na ju\xc5\xbeni polobli in na Kitajskem.\n_START_SECTION_\nZdru\xc5\xbeene dr\xc5\xbeave Amerike\n_START_PARAGRAPH_\nMaine proizvede 25% vseh \xc2\xbblowbush\xc2\xab\xc2\xa0borovnic v Severni Ameriki in je najve\xc4\x8dji proizvajalec na svetu. Mainovih 24.291 hektarjev borovnic je bilo razmno\xc5\xbeenih iz avtohtonih rastlin, ki se pojavljajo v naravi tamkaj\xc5\xa1njih obalnih gozdov. Tamkaj\xc5\xa1nja pridelava zahteva pribli\xc5\xbeno 50.000 \xc4\x8debeljih panjev za opra\xc5\xa1evanje, ki so dostavljeni iz drugih zveznih dr\xc5\xbeav ZDA. \xc5\xa0tevilni kraji v Mainu se imajo za prestolnico borovnic, obstaja pa tudi mnogo festivalov posve\xc4\x8denih borovnicam. Divja borovnica je uradno sadje Maina in je poleg jastoga simbol te zvezne dr\xc5\xbeave ZDA. \xc4\x8ceprav je Maine vodilna zvezna dr\xc5\xbeava v proizvodnji divjih borovnic, je Michigan vodilna zvezna dr\xc5\xbeava v proizvodnji \xc2\xbbhighbush\xc2\xab\xc2\xa0borovnic. Zelo veliko borovnic pa je gojenih tudi v ju\xc5\xbenih zveznih dr\xc5\xbeavah: Floridi, Georgiji in Severni Karolini.\n_START_SECTION_\nKanada\n_START_PARAGRAPH_\nKanadski izvoz borovnice v letu 2007 je zna\xc5\xa1al 323 milijonov dolarjev, kar je najve\xc4\x8dji pridelek med vsemi vrstami sadja, ki jih proizvaja ta dr\xc5\xbeava. Povr\xc5\xa1ine za pridelavo borovnic zasedajo ve\xc4\x8d kot polovico vseh kanadskih povr\xc5\xa1in, namenjenih pridelavi sadja. Med najbolj produktivnimi rasto\xc4\x8dimi regijami na svetu je Britanska Kolumbija najve\xc4\x8dji kanadski proizvajalec \xc2\xbbhighbush\xc2\xab\xc2\xa0borovnic, saj je zaslu\xc5\xbeek v letu 2004 zna\xc5\xa1al 63 milijonov funtov (29 milijonov kg) in ve\xc4\x8d kot 100 milijonov evrov prihodkov v letu 2008._NEWLINE_Quebec proizvaja veliko koli\xc4\x8dino divje borovnice, zlasti v regijah Saguenay-Lac-Saint-Jean (kjer je priljubljeno ime za prebivalce te regije Bleuets ali borovnice) in C\xc3\xb4te-Nord, ki skupaj zagotavljajo 40% Quebecove celotne pokrajinske proizvodnje. Deloma zaradi upada pogostosti in intenzivnosti spomladanskih pozeb Quebecova proizvodnja sedaj predstavlja resno konkurenco Mainu pri proizvodnji divjih borovnic (27 milijonov kg v letu 2008) , kar posledi\xc4\x8dno ustvarja \xc4\x8dezmejne napetosti glede dolo\xc4\x8danja cene in regionalnih trgov. _NEWLINE_Nova \xc5\xa0kotska, najve\xc4\x8dji proizvajalec divje borovnice v Kanadi, borovnice smatra kot svojo uradno pokrajinsko jagodo. Mesto Oxford je znano kot prestolnica divje borovnice v Kanadi. Tudi Novi Brunswick in Otok princa Edvarda sta atlantski pokrajini s \xc5\xa1tevil\xc4\x8dno proizvodnjo divjih borovnic. _NEWLINE_Atlantska Kanada prispeva pribli\xc5\xbeno polovico celotne Severno Ameri\xc5\xa1ke letne proizvodnje, ki zna\xc5\xa1a 68 milijonov kg divje borovnice (tri-kratno pove\xc4\x8danje od leta 1980). Take dobi\xc4\x8dke so omogo\xc4\x8dile izbolj\xc5\xa1ave na podro\xc4\x8dju upravljanja kmetovanja, vklju\xc4\x8dno z bolj\xc5\xa1im nadzorom rasti plevela, upravljanjem plodnosti in namakalnih metod, pove\xc4\x8dano uporabo \xc4\x8debel za opra\xc5\xa1evanje in uporabo mehanskih kombajnov.\n_START_SECTION_\nEvropa\n_START_PARAGRAPH_\n\xc2\xbbHighbush\xc2\xab\xc2\xa0borovnice so bile prvi\xc4\x8d uvedene v Nem\xc4\x8dijo in na Nizozemsko v tridesetih letih dvajsetega stoletja ter so se od tam raz\xc5\xa1irile na Poljsko, v Italijo, na Mad\xc5\xbearsko in v druge dr\xc5\xbeave Evrope (Nauman, 1993)._NEWLINE_Mnogi pridelovalci v Franciji, Avstriji in Italiji so spoznali, da je zaslu\xc5\xbeek za pridelavo \xc2\xbbhighbush\xc2\xab\xc2\xa0borovnic zelo dober in da je mo\xc5\xbeen zelo velik gospodarski dobi\xc4\x8dek. Tudi v Belgiji in na Norve\xc5\xa1kem je bilo izvedenih nekaj zelo obetavnih poskusov s posebnimi metodami gojenja borovnic in le-ti so dali dolo\xc4\x8dene komercialne proizvodne uspehe. ... Razen v Zdru\xc5\xbeenem kraljestvu, na Irskem in v \xc5\xa0paniji se industrija borovnic razvija v vseh regijah Evrope, \xc4\x8de je le mo\xc5\xbena glede na podnebne pogoje ... (Nauman, 1993). _NEWLINE_Severovzhodni del Tur\xc4\x8dije je eden od glavnih izvorih podro\xc4\x8dij Kavkazijske borovnice (Vaccinium Arctostaphylos) in \xc5\xa1e dveh drugih vrst, Vaccinium myrtillus ter Vaccinium uliginosum. Na tem podro\xc4\x8dju so borovnice znane pod razli\xc4\x8dnimi imeni, npr. likapa, ligarba, kaskanaka, \xc3\xa7ela, morsvi, lifos, \xc3\xa7al\xc4\xb1 \xc3\xa7ile\xc4\x9fi, ay\xc4\xb1 \xc3\xbcz\xc3\xbcm\xc3\xbc, \xc3\xa7oban \xc3\xbcz\xc3\xbcm\xc3\xbc in tako naprej. Ta regija med Artvinom pa vse do K\xc4\xb1rklarelija ima de\xc5\xbeevna, vla\xc5\xbena obdobja ter kiselkasto prst, kar je za borovnice zelo primerno (Celik, 2005, 2006 in 2007). Borovnice tamkaj\xc5\xa1njo prebivalstvo je kot \xc5\xbeele, posu\xc5\xa1ene ali sve\xc5\xbee sadje (Celik, 2005). _NEWLINE_Pridelovanje \xc2\xbbhighbush\xc2\xab\xc2\xa0borovnic se je sicer v tej regiji za\xc4\x8delo \xc5\xa1ele leta 2000. Prve nasade je postavil Osman Nuri Yildiz pod nadzorom Dr. Huseyina Celika.\n_START_SECTION_\nJu\xc5\xbena polobla\n_START_PARAGRAPH_\nNa ju\xc5\xbeni polobli so glavne izvoznice borovnic \xc4\x8cile, Argentina, Urugvaj, Ju\xc5\xbena Afrika, Nova Zelandija in Avstralija. _NEWLINE_Borovnice so bile prvi\xc4\x8d uvedene v Avstralijo v petdesetih letih 20. stoletja, vendar so bila prizadevanja neuspe\xc5\xa1na. V za\xc4\x8detku sedemdesetih je David Jones iz Viktorijanskega oddelka za kmetijstvo uvozil semena iz ZDA, s \xc4\x8dimer se je za\xc4\x8del proces selekcije. To delo je nadaljeval Ridley Bell, ki je uvozil ve\xc4\x8d ameri\xc5\xa1kih sort. V sredini 1970-ih je bila ustanovljena \xc2\xbbAustralian Blueberry Growers Association\xc2\xab\xc2\xa0(ABGA). _NEWLINE_V zgodnjih 1980-ih se je borovni\xc4\x8deva industrija za\xc4\x8dela v Novi Zelandiji in \xc5\xa1e vedno raste. (BNZ, n.d)_NEWLINE_Proizvodnja borovnic je tudi v Ju\xc5\xbeni Afriki, ki izva\xc5\xbea borovnice v Evropo._NEWLINE_Industrija je v Argentini zelo nova: "Argentinska proizvodnja borovnic se je pove\xc4\x8dala v zadnjih treh letih z zasajenimi povr\xc5\xa1inami za 400 odstotkov," glede na poro\xc4\x8dilo Ministrstva ZDA za kmetijstvo za leto 2005. Vendar pa je treba dodati, da gre tako veliko pove\xc4\x8danje na ra\xc4\x8dun samo 400ih hektarjev borovnic, zasajenih v letu 2001 (medtem, ko jih je leta 2004 bilo \xc5\xbee 1600). Industrija je v tej dr\xc5\xbeavi nova in kmetje se \xc5\xa1e vedno u\xc4\x8dijo poslovanja z njo._NEWLINE_\xc4\x8cile je najve\xc4\x8dji proizvajalec v Ju\xc5\xbeni Ameriki in najve\xc4\x8dji izvoznik na severno poloblo, z ocenjeno povr\xc5\xa1ino 6800 hektarjev (v letu 2007). Uvedba prvih rastlin se je za\xc4\x8dela v zgodnjih 1980-ih, proizvodnja pa v poznih 80. letih v ju\xc5\xbenih delih dr\xc5\xbeave. Danes sega proizvodnja od Copiapoja na severu do Puerto Montta na jugu, kar omogo\xc4\x8da dr\xc5\xbeavi ponudbo borovnice vse od oktobra do konca marca. Glavno obmo\xc4\x8dje proizvodnje je danes regija Bio Bio. Proizvodnja se je v zadnjem desetletju hitro razvijala, borovnice pa so postale 4. najpomembnej\xc5\xa1e sadje, ki ga \xc4\x8cile izva\xc5\xbea. Sve\xc5\xbee borovnice se izva\xc5\xbeajo predvsem v Severno Ameriko (80%), sledi Evropa (18%). Informacija iz Fruit Export Association pravi, da je \xc4\x8cile izvozil \xc5\xbee v letu 2007 ve\xc4\x8d kot 21 tiso\xc4\x8d MT sve\xc5\xbeih borovnice in ve\xc4\x8d kot 1000 MT zamrznjenih proizvodov. Ve\xc4\x8dina proizvodnje je tipa \xc2\xbbhighbush\xc2\xab, vendar pa v dr\xc5\xbeavi raste tudi precej \xc2\xbbrabbiteye\xc2\xab\xc2\xa0borovnic. Informacije iz \xc2\xbbChile Fruit Producers Federation\xc2\xab\xc2\xa0in njihov komite za borovnice navajajo, da obstaja ve\xc4\x8d kot 800 proizvajalcev borovnic, vsak s povr\xc5\xa1ino od 50 do 200 hektarov.\n_START_SECTION_\nSezona rasti\n_START_PARAGRAPH_\nProizvodnja borovnic se v Severni Ameriki po navadi za\xc4\x8dne sredi maja (na Floridi) in kon\xc4\x8da v septembru v Oregonu, Washingtonu in Kanadi. (Gaskell, 2006)._NEWLINE_Viri navajajo razli\xc4\x8dna obdobja rastnih sezon na ju\xc5\xbeni polobli. Glede na University of California Extension Service, \xc4\x8cile, Nove Zelandija in Argentina za\xc4\x8dnejo z obiranjem pridelka v pozimi in \xc5\xa1e do sredine marca. "Kot posledica, borovnice dose\xc5\xbeejo letni vrh cene v sredini aprila." (Gaskell, 2006) _NEWLINE_V \xc4\x8cilu, na Kmetiji San Jose, ki pravi, da (glede na svojo spletno stran) je ena od najstarej\xc5\xa1ih proizvajalk borovnic v dr\xc5\xbeavi (za\xc4\x8deli so v za\xc4\x8detku leta 1990), trdijo, da se njegova \xc5\xbeetev za\xc4\x8dne v novembru in se nadaljuje \xc5\xa1e preko marca. (San Jose, n.d.)_NEWLINE_Po podatkih Ministrstva ZDA za kmetijstvo borovnice v Argentini rastejo aprila in maja.\n_START_SECTION_\nUporaba\n_START_PARAGRAPH_\nBorovnice se prodajajo sve\xc5\xbee ali predelane (individually quick frozen \xe2\x80\x93 IQF), kot ka\xc5\xa1e, sok ali su\xc5\xa1ene. Uporabljajo se za pripravo raznih proizvodov, npr. za \xc5\xbeeleje, marmelade, pite, kola\xc4\x8dke, prigrizke in m\xc3\xbcslije._NEWLINE_\xc4\x8ce \xc5\xbeelite zamrzniti sve\xc5\xbee obrane borovnice, jih polo\xc5\xbeite v enem sloju v zamrzovalnik. Ko so zamrznjene, jih zapakirajte v posode za zamrzovanje. Najbolje je, da se jih pred uporabo spere, nikakor pa ne pred zamrznitvijo._NEWLINE_Borovni\xc4\x8deva marmelada je izdelana iz borovnic, sladkorja, vode in sadnega pektina.\n_START_SECTION_\nPotencialni zdravilni u\xc4\x8dinki\n_START_PARAGRAPH_\nRaziskovalci so dokazali, da antociani, proantocianidi, resveratrol, flavonoli in tanini v borovnicah zavirajo mehanizme razvoja rakavih celic in vnetja pri in vitro poiskusih. _NEWLINE_Tako kot rde\xc4\x8de grozdje, tudi nekatere vrste borovnic vsebujejo v svoji ko\xc5\xbei pomembne ravni resveratrola, ki je fitokemikalija._NEWLINE_Ve\xc4\x8dina \xc5\xa1tudij je bila sicer izvedenih na \xc2\xbbhighbush\xc2\xab\xc2\xa0vrsti borovnice (Vaccinium corymbosum), vsebnost polifenolnih antioksidantov in antocianov pa je v \xc2\xbblowbush\xc2\xab\xc2\xa0(divje) borovnicah (Vaccinium angustifolium) \xc5\xa1e ve\xc4\x8dja._NEWLINE_Na simpoziju leta 2007 o koristi jagodi\xc4\x8devja za zdravje, so bila objavljena poro\xc4\x8dila, ki trdijo, da borovnice (in podobno jagodi\xc4\x8devje, vklju\xc4\x8dno z brusnicami) lahko ubla\xc5\xbeijo kognitivni padec, ki se pojavlja pri Alzheimerjevi bolezni, in druge posledice staranja._NEWLINE_Hranjenje \xc5\xbeivali z borovnicami je zni\xc5\xbealo po\xc5\xa1kodbe mo\xc5\xbeganov pri raziskavah kapi. Raziskava na Rutgers  je pokazala tudi, da borovnice lahko pomagajo prepre\xc4\x8diti infekcije urinarnega trakta. _NEWLINE_Pri drugih \xc5\xbeivalskih \xc5\xa1tudijah je bilo ugotovljeno, da borovnice zni\xc5\xbeajo holesterol in ravni lipidov v krvi, ki verjetno vplivajo na simptome bolezni srca. Dodatna raziskava je pokazala, da u\xc5\xbeivanje borovnic pri podganah spremenijo glikoaminoglikane. To so \xc5\xbeilne celi\xc4\x8dne komponente, ki vplivajo na nadzor krvnega tlaka.'